NaiveNeuron/SloPal huggingface dataset:
Hufková, Eva, poslankyňa NR SR (2013-10-17):
Ďakujem pekne, pani podpredsedníčka. Vážená pani podpredsedníčka, vážený pán minister, vážené panie poslankyne, vážení páni poslanci, dovoľte mi, aby som v zmysle zákona o rokovacom poriadku vystúpila k vládnemu návrhu zákona o presadzovaní práv duševného vlastníctva colnými orgánmi, tlač 713, ako spravodajkyňa Výboru Národnej rady Slovenskej republiky pre financie a rozpočet. Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil uvedený návrh a podľa legislatívnych pravidiel ho zaradil na rokovanie dvadsiatej piatej, dnešnej schôdze Národnej rady. Ako spravodajkyňa v prvom čítaní si osvojujem stanovisko, že predmetný návrh spĺňa po formálnoprávnej stránke všetky náležitosti návrhu zákona uvedené v § 67 a 68 zákona Národnej rady o rokovacom poriadku, ako i náležitosti určené v legislatívnych pravidlách. Všeobecná časť dôvodovej správy obsahuje informáciu o jeho cieli a že je v súlade s Ústavou Slovenskej republiky a ostatnými všeobecne záväznými právnymi predpismi. Po rozprave odporučím, aby podľa § 73 ods. 3 písm. c) zákona o rokovacom poriadku Národná rada uvedený návrh zákona prerokovala v druhom čítaní; v súlade s rozhodnutím predsedu Národnej rady č. 683 z 27. septembra 2013 a podľa § 71 zákona o rokovacom poriadku návrh zákona prerokovali výbory – Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do tridsať dní a gestorský výbor do tridsaťdva od jeho prerokovania v prvom čítaní na schôdzi Národnej rady Slovenskej republiky. Pani predsedajúca, prosím, otvorte rozpravu k uvedenému návrhu zákona.
Hrnčiar, Andrej, podpredseda NR SR (2018-11-28):
Ďakujem. Pýtam sa, či sa chce prihlásiť niekto do rozpravy ústne. Končím možnosť prihlásiť sa do rozpravy. Nech sa páči, pán poslanec Suchánek.
Dubačová, Viera, poslankyňa NR SR (2019-03-28):
Ďakujem, ďakujem veľmi pekne. Ja by som iba chcela ešte raz zopakovať, že rozprávame naozaj stále o Dohovore o predchádzaniu násilia na ženách a domácom násilí. V rámci týchto našich všetkých slovíčkarení, ktoré sa tu snažíme podsúvať, a s nimi aj nejaké ideológie, je treba povedať, že tento dohovor kľudne mohol vzniknúť aj v Očovej, bol by o tom istom, volal by sa Očovský dohovor, nebol by to Istanbulský dohovor. Alebo by to mohol byť aj Dohovor z Dolnej Strehovej. Ťažšie by sa to vysvetľovalo v zahraničí, ale jednoducho, čo je, je fakt, že násilie na ženách existuje na celom svete. Treba ho riešiť. O tom, že ho riešia aj Slovenská republika, vlastne svedčia aj fakty a kroky, ktoré sú priamo z vlády, ktoré sa snažia eliminovať násilie páchané na ženách komplexným, komplexným balíkom, balíkom zákonov. Ak sa dnes rozprávame o tom, či Slovenská republika bude ratifikovať tento dohovor, tak naozaj rozprávame o vyspelosti toho-ktorého štátu, pretože, ešte raz opakujem to, že násilie na ženách a vo veľkej miere je aj na Slovensku prítomné, a reálne o tom nám tu rozprávajú všetky zmeny v legislatíve, ktoré smerujú k tomu, aby sa toto násilie znížilo. A v neposlednej rade chcem povedať, že rozprávame o jednotlivých ľudských príbehoch, o ktorých vám budem rozprávať v svojej rozprave. Je veľmi jednoduché z postu parlamentu, parlamentného člena rozprávať o niečom ako o nejakej abstraktnej veci, o nejakom šialenom Istanbulskom dohovore a nevidieť pritom skutočnú každodennú slovenskú realitu, s ktorou sa tisíce mladých žien, detí, dievčat potýkajú dennodenne – aj starých žien – vo svojich domácnostiach. Ak sa nepostavíme za toto, nepatríme naozaj k modernému svetu. Ďakujem.
Mizík, Stanislav, poslanec NR SR (2017-09-12):
Ďakujem za slovo. Pán Burian, pri všetkej úcte. Vy vyčítate Mihálovi, Mihál vyčíta vám, ale vy ste len dve strany jednej mince. Modrá a červená. Všetky vlády od roku 1989 spôsobili tento marazmus, jedna sa vyhovára na druhú, prvá na druhú, druhá na prvú. A čo sa týka vytvárania zisku v sociálnych zariadeniach, je to podľa mňa amorálna nehoráznosť, ktorá delí ľudí na dve kategórie. Ďakujem za slovo.
Žiga, Peter, podpredseda NR SR (2024-05-09):
Ďakujem pekne, pán spravodajca, zaujmite miesto pre spravodajcov. Stanovisko vlády Slovenskej republiky k podanému návrhu na vyslovenie nedôvery odôvodní pán minister Richard Raši, ktorému odovzdávam slovo. Nech sa páči, pán minister.
Matovič, Igor, podpredseda vlády a minister financií SR (2021-12-02):
Ďakujem veľmi pekne. Ono to je také trošku zvláštne, pán predseda, teda, kolegovia, kolegyne, lebo už v podstate tretí krát dnes začínam hovoriť o tej istej téme, ale zase ono sa hovorí, že opakovanie je matka múdrosti. Takže prepáčte, že niektorí z vás budete počuť to, čo už ste počuli predtým, ale môžme to urobiť aj tak, aby ste mohli na mňa reagovať. Veľmi rád, nechcem sa takýmto spôsobom cez úvodné slovo skrývať v rozprave. Tak môžme to urobiť aj tak, že vlastne úvodné slovo by som ukončil a rovno sa prihlásim prvý do rozpravy. Aj tak sa dá? Dobre a ešte, samozrejme, že aj spravodajkyňa. Takže ja by som týmto úvodné slovo ukončil, však mal som vlastne už dvakrát úvodné slovo. Takže hlásim sa zároveň aj ako prvý do rozpravy. Ďakujem veľmi pekne.
B. Bugár, podpredseda NR SR: (2004-12-09):
Vyzývam vás, aby ste sa vrátili do rokovacieho priestoru, pristúpime k jednotlivým hlasovaniam ohľadne návrhu rozpočtu Slovenskej republiky na rok 2005.
Kollár, Boris, predseda NR SR (2021-10-05):
Vážené pani poslankyne, vážení páni poslanci, pokračujeme, ale najprv tu máme pred hlasovaním, máme tuná procedurálny návrh pána poslanca Suska. Nech sa páči, pán poslanec.
Paška, Pavol, predseda NR SR (2013-12-12):
Dobre. To je návrh, procedurálny. Takže o tom budeme hlasovať potom, keď odznejú ostatné návrhy. Pán poslanec Brocka.
P. Hrušovský, predseda NR SR: (2004-03-02):
J. Drgonec, poslanec: ... pokiaľ ide o náležitosti zmluvy, a to do troch mesiacov po uplynutí lehoty podľa ods. 1.“ Ústavnoprávny výbor tiež odporúčal, aby zákon z 3. februára 2004, ktorým sa mení a dopĺňa zákon č. 40/1964 Zb. vrátený prezidentom Slovenskej republiky na opätovné prerokovanie Národnou radou Slovenskej republiky v znení uvedených zmien Národná rada schválila. Bod II. Ústavnoprávny výbor Národnej rady Slovenskej republiky odporúča Národnej rade Slovenskej republiky hlasovať o pozmeňujúcich a doplňujúcich návrhoch vyplývajúcich z rozhodnutia prezidenta Slovenskej republiky spoločne a tieto schváliť. Odporúča zákon z 3. februára 2004, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov vrátený prezidentom Slovenskej republiky na opätovné prerokovanie Národnou radou Slovenskej republiky v znení schválených pozmeňujúcich návrhov schváliť. Ďakujem, pán predseda, otvorte, prosím, rozpravu.
Benčík, Ján, poslanec NR SR (2022-03-17):
Pán predseda, dajte, prosím, hlasovať o tom, že Národná rada v súlade s vašim rozhodnutím ako predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárske záležitosti a Výboru Národnej rady Slovenskej republiky pre obranu a bezpečnosť, ďalej aby za gestorský výbor určila hlasovaním Výbor Národnej rady pre obranu a bezpečnosť a aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Pellegrini, Peter, predseda NR SR (2015-09-22):
Prezentujme sa a hlasujme o postúpení tohto vládneho návrhu zákona do druhého čítania. (Hlasovanie.) Prítomných132 poslancov, za hlasovalo 82, zdržalo sa 50 poslancov. Konštatujem, že sme postúpili tento návrh zákona do druhého čítania.
Paška, Pavol, predseda NR SR (2014-09-25):
Hlasujeme. (Hlasovanie.) 116 prítomných, 38 za, 37 proti, 41 sa zdržalo. Ani tento návrh zákona nezískal podporu na jeho postúpenie do druhého čítania. Pán poslanec Poliačik uvedie v prvom čítaní hlasovanie o návrhu poslancov Národnej rady Slovenskej republiky Alojza Přídala a Júliusa Brocku na vydanie zákona, ktorým sa mení a dopĺňa zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov . Je to tlač 1095.
Hlina, Alojz, poslanec NR SR (2015-09-25):
Ďakujem pekne. A ďakujem aj kolegovi, že naozaj povedal z praxe, že ľudia tomu, prestávajú tomu rozumieť. Koniec koncov tomu sa nedá rozumieť. A ja sa tiež stretávam s ľuďmi, trebárs aj tí ťažiari, hej, ľudia, čo robia v lesoch. Oni tomu fakt nechápu, že ako je možné, že – na príklade to poviem, ja som sa tomu už venoval – jedna firma, schránka, nejaký holandský vlastník, ale je tam, vlastní to finančná skupina, aj sídli v 5-hviezdičkových kanceláriách tuná cez Dunaj a ona ti vám sadí stromčeky. Normálne tam v Leviciach pri vás niekde oni majú, plejú. Oni vyhrajú, v zásade, na čo sa pozrú, to vyhrajú, hej. Mimoriadne úspešne, neviem jak teraz, ale minulý rok bol mimoriadne úspešný pri tendroch v štátnych lesoch. Proste od sadenia cez pletie, na čo si spomeniete, ale tí chlapci nevideli motorovú pílu. Oni si to pletú s krompáčom. Oni proste, ale, a tých chlapov, tých chlapov, ja sa s nimi stretávam, oni sú z toho hotoví, že čo je toto za krajinu, čo je to za svet, že my musíme robiť pod nejakými Bratislavčanmi, ktorí tomu absolútne nerozumejú, len rozumejú tomu, ako vyhrať súťaž. Áno, v Rooseveltovej nemocnici v Banskej Bystrici držkovú polievku stále varí pani z Radvane, ale dodáva ju formálne firma z Luxemburgu, ktorá vyhrala verejnú súťaž. Proste, my sme sa naozaj dopracovali do ad absurdného stavu, do ad absurdného stavu, že tomu sa už nedá ani pri najlepšej vôli a pochopení rozumieť. A tí chlapi, v tých chlapoch, častokrát to sú neni žiadni filozofii a myslitelia, ale je to krutá pravda. Čo je to za systém, čo je to za systém, kde my musíme robiť pod niekým za rádovo menej peňazí, ktorý tomu absolútne nerozumie?! Rozumie len tomu, ako vyhrať súťaž. Prečo tie súťaže sú nastavené tak, že nakoniec vyhrá ten, ako je potrebné, aby vyhral? Ľudia prestávajú veriť princípu súťaže. A princíp súťaže posúva aj... (Prerušenie vystúpenia časomerom.)
Laurenčík, Milan, podpredseda NR SR (2021-05-05):
Pán poslanec Krúpa, chcete reagovať na faktickú poznámku? Z miesta musíte reagovať na faktickú, nech sa páči. Pán poslanec nemá kartu, prosím vás, zapnite ho.
Hrnčiar, Andrej, podpredseda NR SR (2018-09-18):
Takže nech sa páči, pán poslanec Pčolinský.
Blanár, Juraj, podpredseda NR SR (2023-05-03):
Posledný prihlásený v rozprave vystúpi pán poslanec Krajčí, nech sa páči.
Pellegrini, Peter, podpredseda NR SR (2020-04-20):
Prezentujme sa a hlasujme o tomto návrhu prerokovať v skrátenom legislatívnom konaní. (Hlasovanie.) Prítomných 114 poslancov, za hlasovalo 114. Konštatujem, že aj tento návrh sme schválili. Nasleduje hlasovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 461/2003 Z. z. o sociálnom poistení, tlač 64. Prosím teraz pani poslankyňu z výboru pre sociálne veci Katarínu Hatrákovú, aby hlasovanie o tomto návrhu uviedla. Nech sa páči. (Hlasovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 64.)
Zmajkovičová, Renáta, podpredsedníčka NR SR (2012-05-15):
Ďalším písomne prihláseným do rozpravy je pán poslanec Bastrnák. Nech sa páči, máte slovo.
Glváč, Martin, podpredseda NR SR (2018-10-16):
Ďakujem. Dávam slovo spoločnému spravodajcovi z výboru pre kultúru a médiá poslancovi Senkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Hrnčiar, Andrej, podpredseda NR SR (2016-10-19):
Ďakujem. Končím možnosť nahlásiť sa s faktickými poznámkami. Na vystúpenie pani poslankyne jedna faktická poznámka. Nech sa páči, pani poslankyňa Vaľová.
Paška, Pavol, predseda NR SR (2013-05-21):
Ďakujem pekne, pán minister. Spravodajkyňou je pani poslankyňa Kučerová.
Mikuš, Jozef, poslanec NR SR (2015-10-01):
Pán predseda, dajte, prosím, hlasovať, že podľa § 73 ods. 3 písm. c) Národná rada prerokuje uvedený návrh zákona v druhom čítaní.
Dostál, Ondrej, poslanec NR SR (2022-11-30):
Vitajte v opozícii, pán minister. Takéto ostré vystúpenie proti vládnemu návrhu zákona naozaj iba zriedkakedy počuť z úst opozičných politikov a tu sme ho zažili od ministra, od člena vlády, ktorá ten návrh predkladá. A ešte sa tomu dá rozumieť, keď je konflikt medzi koaličnými stranami, že vládna väčšina prehlasuje vládnu menšinu a potom tá strana, ktorá s tým nesúhlasila, to kritizuje aj parlamente. Ale tuto minister financií za OĽANO a predseda OĽANO kritizuje návrh, ktorý schválila vláda vedená premiérom z OĽANO, ktorá má ministra zdravotníctva, ktorá má minimálne polovicu členov vlády, ktorá je najsilnejšia vládna strana. Tak je teda veľmi zvláštne, ak minister financií napáda dohodu, ktorú dohodol premiér z jeho vlastnej strany, ktorý je v rámci straníckej hierarchie jeho podriadený. A teda vôbec nezávidím poslancom z poslaneckého klubu OĽANO, ako teraz tento konflikt lojalít budú riešiť. Ale chcem sa spýtať, že aké je teda riešenie teraz. Neschváliť to? Naozaj? Že nechať up, necháme uplynúť výpovede a budeme riskovať, že čo sa stane? Alebo, alebo teda navýšime o ďalšie desiatky miliónov výdavky rozpočtu? Keď hlavným dôvodom, prečo sme sa nevedeli dohodnúť alebo sa vláda nevedela dohodnúť s odborármi, bolo práve to, že sa jej zdali tie požiadavky nadsadené? Neviem, ako sa dá diferencovať, že či je lekár skorumpovaný, alebo nie pri odmeňovaní. To naozaj ani pri bujnej fantázii. Ale dobre, o tom sa asi dá baviť, že akým spôsobom majú byť odmeňovaní lekári. Ale keď s tým tak zásadne nesúhlasíte, pán predseda OĽANO, prečo ste nepoužili tie štyri písmená ´veto´. Veď ste mohli vetovať ten návrh.
M. Chovanec, poslanec: (2006-02-07):
Skončil som tým, ako som ocenil vecné pripomienky pána predsedu vlády, ale zároveň som zdôraznil, že minimálne trikrát som na pôde Národnej rady práve o tejto skúsenosti a o týchto skutočnostiach hovoril... (Ruch v sále.)
Susko, Boris, minister spravodlivosti SR (2023-12-20):
Ide o naozaj veľmi, veľmi komplikovanú otázku z hľadiska samotnej legislatívnej úpravy vzhľadom k tomu, že dokazovanie takejto skutočnosti je aplikačne veľmi problematické, a preto táto otázka bude predmetom podrobnej odbornej diskusie. Bližšie sa budeme vedieť vyjadriť až po jej uskutočnení. Evidujeme, že tieto otázky sú predmetom záujmu a budeme sa ich snažiť v rámci tohto volebného obdobia diskutovať a prísť k nejakému záveru. Táto téma je momentálne predmetom rokovaní o návrhu smernice o boji proti násiliu na ženách a domácemu násiliu, ktorá je v záverečnej fáze trialógov s Európskym parlamentom. Európsky parlament navrhol pred posledným rokovaním zavedenie definície trestného činu znásilnenia do smernice. Niektoré členské krajiny ako Nemecko, Poľsko, Francúzsko, Česká republika, Maďarsko, Holandsko, ale aj Slovensko a ďalšie sa vyjadrili, že nemôžu akceptovať kompromisný návrh, zahrnutie teda trestného činu znásilnenia do tejto smernice, pričom dôvodom je skutočnosť, že podľa nich pre trestný čin znásilnenia nie je v čl. 83 ods. 1 Zmluvy o fungovaní Európskej únie právny základ. Nechcú precedens do budúcnosti. Konečné riešenie bude závisieť od záverov trialógov s Európskym parlamentom, na ktorý si aj my počkáme, akým spôsobom dopadne a podľa toho sa potom prispôsobíme. Ďakujem.
M. Číž, podpredseda NR SR: (2006-12-12):
Otváram rozpravu o tomto bode programu. Vážené kolegyne, kolegovia, chcem vás informovať, že do rozpravy som nedostal žiadnu písomnú prihlášku, preto sa pýtam, kto sa chce prihlásiť do rozpravy ústne. Ak nikto, uzatváram  možnosť prihlásiť sa do rozpravy ústne. A zároveň vyhlasujem rozpravu za skončenú. Ak dovolíte, tiež prerušujem rokovanie o tomto bode programu. Ďakujem navrhovateľovi, ako aj spravodajkyni. Pána ministra ešte poprosím o slovo, pokračujeme druhým a tretím čítaním o návrhu na vyslovenie súhlasu Národnej rady Slovenskej republiky s návrhom na ratifikáciu Medzinárodného dohovoru proti dopingu v športe – UNESCO . Tento vládny návrh ste dostali ako tlač 126 a spoločnú správu výborov máte ako tlač 126a. Tento návrh opäť prednesie podpredseda vlády a minister školstva Slovenskej republiky pán Ján Mikolaj, ktorému odovzdávam slovo.
P. Paška, predseda NR SR: (2009-04-29):
(Hlasovanie.) 131 prítomných, 2 boli za, 82 proti, 47 sa zdržalo. Tento bod sme neschválili.
Pellegrini, Peter, predseda NR SR (2015-05-14):
Ďalší v rozprave... Chcete reagovať, pán poslanec? Stlačte si, prosím, klasicky sa prihláste, aby som sa nemusel zakaždým pýtať. Nech sa páči.
Pellegrini, Peter, predseda NR SR (2024-02-13):
Prezentujme sa a hlasujme o bode 6 spoločnej správy s odporúčaním gestorského výboru schváliť. (Hlasovanie.) Prítomných 127 poslancov, za 77, proti 44, zdržalo sa 6. Tento bod sme schválili.
M. Hort, podpredseda NR SR: (2009-02-17):
návrhu na vyslovenie súhlasu Národnej rady Slovenskej republiky s Európskou sociálnou chartou (revidovanou) Rady Európy z roku 1996 Slovenskou republikou . Návrh vlády je uverejnený ako tlač 868 a spoločná správa výborov má tlač 868a. Návrh odôvodní ministerka práce, sociálnych vecí a rodiny Slovenskej republiky pani Viera Tomanová. Prosím ju, aby sa ujala slova.
Pčolinský, Peter, podpredseda NR SR (2023-01-26):
S ďalšou faktickou pani poslankyňa Romana Tabak.
Dolinková, Zuzana, ministerka zdravotníctva SR (2024-05-02):
Áno, určite sme sa tejto téme mohli venovať aj predtým, ale ako jeden z hlavných dôvodov, ktoré ste vy aj povedali, že je na moje odvolávanie, neriešim akútne problémy, ktoré na rezorte sú, takže toto nebol úplne ten najakútnejší problém, ktorý treba riešiť, a ja si myslím, že dennodenne, žiaľ, sa musíme potýkať s riešením akútnych problémov a v závislosti aj od toho potom súčasne paralelne nastavovať aj tie systémové zmeny, ktoré sa týkajú či už vzdelávania, alebo optimálnej možno verejnej nie ani siete, či už špecializovanej ambulantnej zdravotnej starostlivosti, financovania investícií do regiónov a do zdravotníckych zariadení v regiónoch, pravidelne odpočtujeme projekty, ktoré sa týkajú plánu obnovy a odolnosti. Takže tých akútnych tém je oveľa viacej a teraz už sa teda na rad dostala aj téma tejto vyhlášky. Ďakujem.
Mierna, Anna, poslankyňa NR SR (2020-11-12):
Pán predsedajúci, ja chcem len poprosiť, mne nešlo hlasovacie zariadenie teraz, keď sme sa prezentovali.
Kazda, Radovan, poslanec NR SR (2020-04-23):
Ďakujem. Ďakujem, Ondrej. Myslím si, že je veľmi dôležité, že programové vyhlásenie vlády poskytuje jasnú odpoveď na otázky, kde bude vláda smerovať v otázkach slobody na osi ekonomickej. Odpovedal na otázku o, veľmi jasnú o zahraničnopolitickej orientácii a zodpovedal aj množstvo otázok v spoločenských otázkach v právach menšín atď. Mimochodom, keď sme už pri programovom vyhlásení vlády, pamätáte si, ako predchádzajúca vláda vyhodnotila svoje programové vyhlásenie vlády? Ak nie, tak to si nepamätáte veľmi dobre, lebo žiadne vyhodnotenie nebolo, nie je to záväzok, a to si myslím, že je škoda, lebo kontrolovať plnenia úloh programového vyhlásenia vlády by sa malo. Potom by sme totižto zistili, že treba demitizovať okázalé vyjadrenia predstaviteľov vlády za 
SMER – SD o tom, že ich vládu tvorili odborníci. Nie, väčšinou to boli nekoneční packalovia, ktorých sociálna demokracia sa prejavovala najmä tým, že dokázali rozhádzať peniaze daňových poplatníkov. Mohol by som hovoriť veľmi dlho zo svojej oblasti, či sa to týka energie, ovzdušia, odpadov, priemyselnej ekológie, čohokoľvek. Pevne verím a som o tom presvedčený a aj programové vyhlásenie vlády tomu nasvedčuje, že táto vláda okrem odbornosti a nie packalstva ukáže aj svoje zásadné postoje. Keď už sme, keď už tu hovoril pán Blaha, jedným z tých zásadových postojov je aj vyjadriť sa o tých spoločenských otázkach. Pán Blaha kedysi sľuboval práva menšín, ale pred zásadným hlasovaním o zmene Ústavy ušiel do Olomouca... (Prerušenie vystúpenia predsedajúcim.)
Šimečka, Michal, podpredseda NR SR (2023-12-20):
Ďakujem pekne. S reakciou na faktické pán poslanec Stachura.
Zmajkovičová, Renáta, podpredsedníčka NR SR (2012-06-22):
Pán poslanec Hambálek.
Hrušovský, Pavol, predseda NR SR (2012-02-03):
Hlasujeme, páni poslanci. (Hlasovanie.) 146 prítomných, 2 za, 107 proti, 35 sa zdržalo, 2 nehlasovali. Neschválili sme návrh. Prosím ďalší návrh.
Muňko, Dušan, poslanec NR SR (2014-11-09):
Pán poslanec Kaník, keby to niekto druhý hovoril z SDKÚ, tak ešte by som aj vedel pochopiť, ale vy, kauza nafta, Cinege, nepamätáme si, čo tých 28 mil., prečo ste boli odvolaný vládou Mikuláša Dzurindu a nastúpil kolega? Privatizácia cementárne, potom poďme na..., z hľadiska, keď ste boli ministrom práce, sociálnych vecí. Nastavili ste výborne reformu dôchodkovú. Samozrejmá vec, úrad práce, pohľadávky ste posunuli, keď ste nevedeli čo s nimi, ako minister do Sociálnej poisťovne. Samozrejmá vec, už ste zabudli na výmenu názorov medzi pánom Švejnom, Knitlom a ďalším, pokiaľ sa týkalo informačných technológií, a môžem vám ich vymenovať ďaleko viac. Keď hovoríte o zdravotníctve, asi ste zabudli, že nastavenie, privatizáciu nastavil kto? Minister Zajac, neviem, kde dneska je, či je na Kanárskych ostrovoch alebo v Tatranskej Lomnici. Kto nastavil dve kategórie lekárov? Spýtajte sa lekárov v ktorejkoľvek nemocnici, ako to funguje. Aj pán Novotný sa môže spýtať, ako to funguje v nemocniciach a kto je hlavný aktér nemocníc a záležitostí, pokiaľ sa týka. A môžem tu vymenovať ďalšie veci. Keby povedal to človek, ktorý nie je niečím poznačený, beriem, ale vy máte čo najmenej hovoriť. Nehovorím ešte o ďalších veciach z hľadiska štyristošesťdesiatjedničky, ktorá skončila na Ústavnom súde. Hovorili ste o zákone, aký je výborný. No tak je výborný, že má asi 50 dodatkov, či štyristošesťdesiatjednička alebo štyridsaťtrojka, a vymenujem vám ďalšie veci, ktoré by bolo treba zmeniť. A už ani nehovorím o korupčnom správaní, ktoré by som vám mohol vymenovať ďalšie, či keď ste boli na Fonde národného majetku, alebo keď ste boli riaditeľom malej privatizácie. Ale keď budete potrebovať, veľmi rád vám niektoré podklady dodám.
Antal, Peter, poslanec NR SR (2017-03-23):
Tým sme odhlasovali všetky body zo spoločnej správy. Teraz pristúpime k hlasovaniu o pozmeňujúcich návrhoch, ktoré odzneli v rozprave. Pán predseda, dajte, prosím, hlasovať o bode 1, o prvom bode z pozmeňujúceho návrhu pána poslanca Grendela.
Pčolinský, Peter, podpredseda NR SR (2023-05-09):
Ďakujem pekne. Otváram všeobecnú rozpravu, do ktorej nemám žiadnu písomnú prihlášku. Pýtam sa, či sa chce niekto... Páni poslanci, poprosím vás, pán poslanec Galis, opäť vy. (Reakcia z pléna.) Pýtam sa, či sa chce niekto prihlásiť ústne. Nie, vyhlasujem všeobecnú rozpravu za skončenú. Chce zaujať stanovisko navrhovateľka? Nie. Pani spravodajkyňa, hlasovanie dnes o jedenástej. Ďakujem pekne. Dovoľte, aby som na balkóne privítal zamestnancov ministerstva informatizácie a regionálneho rozvoja. Teraz bude nasledovať prvé čítanie o vládnom návrhu zákona, ktorým sa mení a dopĺňa zákon č. 539/2008 Z. z. o podpore regionálneho rozvoja v znení neskorších predpisov. Vládny návrh zákona má parlamentnú tlač 1562, návrh na jeho pridelenie na prerokovanie výborom je v rozhodnutí č. 1630. Pani ministerka, nech sa páči, môžte návrh odôvodniť. (Rokovanie o vládnom návrhu zákona, ktorým sa mení a dopĺňa zákon č. 539/2008 Z. z. o podpore regionálneho rozvoja v znení neskorších predpisov , tlač 1562.)
P. Paška, predseda NR SR: (2008-02-07):
(Hlasovanie). 144 prítomných, 110 za, 2 proti, 31 sa zdržalo, 1 nehlasoval. Konštatujem, že sme pridelili návrh zákona výborom a určili lehoty na prerokovanie v druhom čítaní. Teraz pán poslanec Pavol Prokopovič uvedie hlasovanie v prvom čítaní o vládnom návrhu zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov . Je to tlač 518.
Mezenská, Helena, poslankyňa NR SR (2012-11-06):
Vážený pán predsedajúci, vážené panie poslankyne, vážení páni poslanci, vážení prítomní, Výbor Národnej rady Slovenskej republiky pre hospodárske záležitosti ma uznesením č. 83 určil za spravodajcu k návrhu poslancov Národnej rady Juraja Miškova a Martina Chrena na vydanie zákona, ktorým sa mení a dopĺňa zákon č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov. Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona bol doručený poslancom v zákonom ustanovenej pätnásťdňovej lehote pred schôdzou Národnej rady, na ktorej sa uskutočňuje jeho prvé čítanie. Konštatujem, že uvedený návrh spĺňa po formálnoprávnej stránke náležitosti uvedené v § 67 a § 68 zákona Národnej rady č. 350/1996 Z. z. zákona o rokovacom poriadku Národnej rady v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona, ako aj o súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná. Z doložky o vybraných vplyvoch je zrejmé, že predkladaný návrh bude mať negatívny a aj pozitívny vplyv na rozpočet verejnej správy. Bude mať pozitívny sociálny vplyv, nebude mať vplyv na podnikateľské prostredie, na informatizáciu spoločnosti ani na životné prostredie. Osobitná časť dôvodovej správy obsahuje odôvodnenie jednotlivých ustanovení návrhu. Návrh zákona obsahuje doložku zlučiteľnosti s právom Európskej únie. Vychádzajúc z oprávnení, ktoré pre mňa ako spravodajcu vyplývajú v zmysle § 73 zákona o rokovacom poriadku, odporúčam, aby sa Národná rada uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady z 28. septembra 2012 č. 232 a podľa § 71 rokovacieho poriadku Národnej rady navrhujem, aby návrh zákona prerokovali tieto výbory: ústavnoprávny výbor, Výbor Národnej rady pre hospodárske záležitosti, Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre hospodárske záležitosti. Odporúčam, aby výbory predmetný návrh zákona prerokovali v druhom čítaní, vo výboroch do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, prosím, otvorte všeobecnú rozpravu.
A. Belousovová, podpredsedníčka NR SR: (2007-09-14):
Ďalej v rozprave vystúpi posledná z písomne prihlásených rečníkov pani poslankyňa Szögedi. Nech sa páči, pani poslankyňa, máte slovo. Pardon, hlási sa o slovo ešte navrhovateľ, pán poslanec Fronc. Nech sa páči, máte slovo.
Hrnčiar, Andrej, podpredseda NR SR (2017-09-07):
Doplňujúca otázka, pán poslanec, pre pána ministra dopravy?
Brocka, Július, poslanec NR SR (2011-03-29):
To boli všetky návrhy, pán podpredseda. Teraz dajte hlasovať, že prerokujeme návrh v treťom čítaní.
Bugár, Béla, podpredseda NR SR (2017-10-12):
Nech sa páči, prezentujme sa a hlasujme o tomto návrhu. (Hlasovanie.) Prítomných 139 poslancov, všetkých 139 poslancov hlasovalo za. Tak sme to schválili. Teraz prosím pána poslanca Pamulu, aby uviedol hlasovanie v druhom čítaní o návrhu uznesenia k návrhu na vyslovenie súhlasu Národnej rady s Aktmi Svetovej poštovej únie (tlač 695). [Hlasovanie o návrhu na vyslovenie súhlasu Národnej rady Slovenskej republiky s Aktmi Svetovej poštovej únie – Deviatym dodatkovým protokolom Ústavy Svetovej poštovej únie, Prvým dodatkovým protokolom Generálneho poriadku Svetovej poštovej únie, Svetovým poštovým dohovorom a Dohodou o poštových platobných službách, prijatých na 26. svetovom poštovom kongrese (Istanbul, 19. 9. až 7. 10. 2016) – tlač 695.]
Szalay, Tomáš, poslanec NR SR (2023-11-21):
Dobrý deň, lačho džives. Vážený pán predsedajúci, vážení členovia vlády, dámy a páni, zatiaľ sme tu počuli asi 70 príspevkov v rozprave... (Prerušenie vystúpenia predsedajúcim.)
Kočiš, Eduard, poslanec NR SR (2021-07-23):
Ďakujem pekne za slovo, pán predsedajúci. Pán kolega Mazurek, vo svojom búrlivom, ale zároveň veľmi pravdivom prejave si sa postavil iba na ochranu a obranu ľudí, ktorí sú naozaj už tak zúfalí, že sa dnes odhodlali k tomu, k čomu sa ešte občania Slovenskej republiky neodhodlali nikdy v ére samostatnosti. To znamená, blokujú parlament, pokúšajú sa neustále vniknúť na pôdu parlamentu, a to z jednoduchého jediného dôvodu. Nechcú, aby táto politická garnitúra na čele s vládnymi poslancami schválila niečo, čo nie je v ich záujme. Títo zúfalí ľudia vonku tuná neprišli ako skupinka dlhodobo nezamestnaných, ako ich nazval Mirko Žiak zo SaS-ky. Títo občania Slovenskej republiky nie sú lúza, ako ich nazval pán poslanec Stančík z OĽANO. Títo ľudia sú občania Slovenskej republiky, ktorí jedine už takýmto spôsobom môžu vyjadriť svoj názor, svoj odpor, svoju nechuť s tým, čo sa na Slovensku deje. Táto skupina obyvateľstva nemá iné možnosti, ako sa prísť doslova a do písmena vykričať, pretože ich hlas vládna koalícia, vláda, vládni predstavitelia nepočúvajú. Títo ľudia sú neustále ničení, neustále devastovaní a sú porušované ich všetky ľudské práva a základné slobody. Hrdinovia tuná v pléne Národnej rady Slovenskej republiky ich budú nazývať kolotočármi, že, Mirko Žiak? Budú ich nazývať lúzou, dezolátmi, ale, vážené kolegyne, vážení kolegovia, choďte pred Národnú radu Slovenskej republiky povedať občanom, že sú dezoláti, kolotočári a lúza. A uvidíte, čo sa stane.
Figeľ, Ján, podpredseda NR SR (2015-02-18):
Nech sa páči, Maroš Kondrót.
Laššáková, Jana, podpredsedníčka NR SR (2012-05-15):
Prosím, pán minister a podpredseda vlády, zaujmite miesto pre navrhovateľov. Teraz dávam slovo poverenému členovi výboru pre ľudské práva a národnostné menšiny poslancovi Ľubomírovi Želiezkovi, aby informoval Národnú radu o výsledku prerokovania návrhu vo výbore. Nech sa páči, pán poslanec.
Pleštinská, Zita, poslankyňa NR SR (2020-09-02):
Ďakujem, pán predsedajúci. Udalosť, pri ktorej zahynul Jozef Chovanec, sa udiala 23. februára 2018, v čase, keď vládla strana SMER a premiérom bol Robert Fico. Možnože slovenská vláda mohla byť aktívnejšia na vyšetrenie vraždy Slováka aj v tomto období, veď bolo spomenuté, že žiadala to manželka zosnulého Jozefa Chovanca. Strana SMER – SD mala a má dnes svojho komisára v osobe Maroša Šefčoviča, ktorý je členom Európskej komisie. Je to skúsený diplomat, ktorý mohol a môže tiež prispieť k urýchleniu vyšetrovania tohto prípadu. Svoju moc spustiť monitorovací mechanizmus majú aj naši slovenskí europoslanci a určite nebudú ticho. Som presvedčená, že európske inštitúcie kriticky zhodnotia zneužívania policajnej moci vo svete a zároveň nezostanú ticho pri takejto tragickej udalosti v srdci Európskej únie. Chcem ubezpečiť kolegov, ktorí kritizujú kroky premiéra Igora Matoviča a ministra zahraničných vecí Ivana Korčoka, že vláda Slovenskej republiky urobí všetko pre to, aby bola smrť nášho slovenského občana vyšetrená. Verím, že Národná rada nájde spoločné stanovisko a tento prípad bude vyšetrený. Ďakujem. (Potlesk.)
Glváč, Martin, podpredseda NR SR (2017-09-07):
Ďakujem. Porosím, pán predseda vlády, aby ste v limite 15 minút odpovedali na otázky adresované predsedovi vlády podľa vyžrebovaného poradia. Prvá otázka je od poslanca Jána Kvorku a znie: „Pán predseda, aké výhody vyplývajú pre Slovenskú republiku a jej obyvateľov, ak Slovensko sa dostane do jadra EÚ?“ Pán predseda, prosím o odpoveď na otázku a môže trvať maximálne 5 minút, nech sa páči.
Figeľ, Ján, podpredseda NR SR (2013-12-12):
Ďakujem pekne. Teraz dávam slovo spoločnému spravodajcovi z výboru pre sociálne veci poslancovi Milanovi Halúzovi, aby podal správu o výsledku prerokovania tohto návrhu vo výboroch Národnej rady.
P. Paška, predseda NR SR: (2009-09-08):
(Hlasovanie.) 140 prítomných, 91 za, 49 sa zdržalo. Návrh sme postúpili do druhého čítania.
Laššáková, Jana, podpredsedníčka NR SR (2014-11-10):
Nech sa páči, pán poslanec Bugár, máte slovo.
Pellegrini, Peter, predseda NR SR (2015-10-02):
Nech sa páči.
Faič, Vladimír, poslanec NR SR (2021-05-27):
Ďakujem za slovo, pán predsedajúci. No, vystúpenie pána poslanca Viskupiča, predsedu výboru, ak by zaznelo ako opozičného poslanca, tak by, samozrejme, mal každý, kto trošku rešpektuje odborný postoj, zbystriť pozornosť v pléne Národnej rady. Ak by to vystúpil, ak by to vystúpenie tu predniesol koaličný poslanec, tak, samozrejme, by sa mal každý – a najmä koaliční poslanci – zamyslieť, že čo sa vlastne deje, ak takto vystupuje. Ak takto ale vystúpi predseda finančného a rozpočtového výboru, váš koaličný predseda, tak to je čosi, čo by mal tento parlament zobrať skutočne smrteľne vážne. Páni kolegovia, ja beriem úplne, lojalitu k predsedovi je treba, treba dávať. Je to úplne normálne, ale prečo to robíte akurát pri takej vážnej veci, ako je rozpočet? Nad tým sa skutočne zamyslite. Ďakujem.
Heger, Eduard, poslanec NR SR (2019-02-12):
Ďakujem veľmi pekne za slovo. Anka, veľmi dobre si povedala, a to je taký zaujímavý fakt aj teraz, jak sa zbiehajú koaliční poslanci, hlavne poslanci SMER-u, že Slovensko zaostáva v úprave daňových bonusov za okolitými krajinami V4, že vidíme, že naozaj už mnohé krajiny pochopili, že rodinná politika je kľúčová a daňový bonus je jeden z tých nástrojov, ako oceniť rodičov a poďakovať im za ich výchovu a znížiť im teda to daňové zaťaženie. A naozaj my sme ako keby poslední, ktorí sme to dlho nemali. Teraz naveľa, naveľa sa to teda podarilo do šiestich rokov, ale sme na chvoste. A ja si naozaj kladiem takú otázku, že či sociálna demokracia teda má v sebe ten rozmer podpory rodiny, že či to teda, že čo to vlastne tá sociálna demokracia je, pretože mne to tam veľmi zapadá, ak sa bavíme o rodine, tak toto by malo byť určite jednou z kľúčových politík. Ale vidíme, že jedno sú slová a druhé sú skutky. A keď sme na chvoste v týchto opatreniach, tak toto mi proste tu nesedí a je veľkým otáznikom, že ako to tá sociálna demokracia tu môže tak dlho vládnuť a ponúkať nám tu svoje reči a neponúka nám tu skutky. Tak verím, že toto je ich posledné volebné obdobie. Ďakujem.
Kotleba, Marian, poslanec NR SR (2018-10-16):
Žiadam doplniť program 35. schôdze Národnej rady Slovenskej republiky o bod prijatie uznesenia Národnej rady Slovenskej republiky k pracovnej definícii antislovakizmu vypracovanú skupinou poslancov Národnej rady Slovenskej republiky za Ľudovú stranu Naše Slovensko. Odôvodnenie: Predseda Národnej rady a súčasne predseda Slovenskej národnej strany Andrej Danko na túto schôdzu zaradil bod programu s názvom prijatie uznesenia NR SR k pracovnej definícii antisemitizmu. Kým predseda SNS a predseda Národnej rady Slovenskej republiky v jednej osobe chce chrániť Židov, my týmto uznesením chceme chrániť Slovákov. Nejde o nič iné, len o analogicky spracovaný dokument, ktorý predložil predseda Andrej Danko.
Grausová, Natália, poslankyňa NR SR (2017-09-05):
Vážený pán predseda, dovoľte zaradiť do programu tejto schôdze na začiatku bod, aby sa kresťania prítomní v tomto parlamente mohli pomodliť modlitbu Otčenáš. Zároveň prosím všetkých poslancov, ktorí sa hlásia ku kresťanstvu, aby zahodili všetky antipatie a animozity a aby tento návrh podporili. Kresťania sú všetci, takmer všetci poslanci OĽANO sa hlásia ku kresťanstvu. Poslanci SME RODINA, prosím aj tých. Obraciam sa na poslancov Slovenskej národnej strany, na poslancov strany MOST – HÍD, na nezaradených poslancov i na poslancov SMER-u. Takže, prosím, naozaj kto cíti, kto je kresťanom, nech sa pridá bez ohľadu na politické tričko. Vďaka.
V. Veteška, podpredseda NR SR: (2005-10-26):
D. Bollová, poslankyňa: Ďakujem pekne, pán podpredseda, za slovo. Dovoľte, aby som vyslovila súhlas s názorom pána Šimka, ktorý hovorí o tom, že tento zákon je vlastne dilemou, že zabitím predchádzame zabitiu. Samozrejme, že to sa môže nepáčiť všelikomu, tak som rada, že to tu vyslovil nahlas, aj to, že vlastne ide o zákon, ktorý povoľuje zostrelenie lietadla. Ale, pravdupovediac, považujem tento návrh za čisto formálny, pretože ak by som chcela trochu odľahčiť, tak musím povedať, že kým zareaguje naša protivzdušná obrana, lietadlo - narušiteľ je už dávno za našimi hranicami, takže tešme sa, že nemáme až také dobré prostriedky protivzdušnej obrany a to lietadlo potom nech rieši niekto iný, lebo nepredpokladám, že by u nás prišlo k nejakému teroristickému útoku, že by k nám niekto poslal lietadlo, aby nás tu bombardovalo. Takže tento zákon, respektíve tento návrh my nepodporíme, lebo nesúhlasíme s takouto situáciou, ktorú pán Šimko nazval dilemou. Ďakujem.
Bugár, Béla, podpredseda NR SR (2017-09-08):
Pán poslanec Marosz.
Hrušovský, Pavol, predseda NR SR (2011-11-29):
Hlasujeme. (Hlasovanie.) 141 prítomných, 141 za návrh. Návrh sme schválili. Poprosím teraz pani poslankyňu Gibalovú, aby predložila Národnej rade návrhy uznesení k prerokovávanému vládnemu návrhu zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov , ktorý prerokovávame ako tlač 587. Prosím o návrh.
Dubovický, Richard, poslanec NR SR (2024-05-15):
Ďakujem za slovo, pán predsedajúci. Kolegovia, kolegyne, ja vám poviem hneď na začiatok, že verejná televízia má byť nezávislá a má byť objektívna. Ja neviem, odkiaľ vy beriete tú informáciu, že šíri nejakú propagandu, nejaký progresivizmus, nejaký liberalizmus, lebo ja som sa s tým osobne nestretol. Televízne, televízne spravodajstvo je dlhodobo najobjektívnejšie spravodajstvo na Slovensku. Televízia ponúka vždycky, aspoň podľa môjho názoru, vždycky objektívne správy, ako to aj kolegyňa povedala tu. Čo ma naozaj vyrušuje, Zora, podľa toho, čo si povedala, že nastane diktovanie programu pod kontrolou etickej komisie. To znamená, že ak sa jednej strane nebude páčiť, čo tam budeme dávať, resp. čo tam bude televízia dávať, tak ten riaditeľ bude mať dosť veľké finančné problémy alebo bude nejakým iným spôsobom pod útlakom, kontrolovať, prípadne ho vymenia. To takto v tejto demokratickej spoločnosti nesmie fungovať. Sú štáty, kde to funguje. Áno, ale tie štáty nie sú demokratické. Tak ako povedala kolegyňa, však možnože si môžeme kľudne povedať, že štáty viac na východe by sa mali asi čo učiť od nás alebo resp. my sa učíme od nich, neviem, ale hovorím celý čas, ponúkli sme, aj pani poslankyňa Jaurová ponúkla ruku, pomoc. Áno, treba novelizovať tento zákon, ja s tým súhlasím, ale poďme to robiť spoločne, ale nie na základe diktovania jednej strany. Ďakujem.
B. Bugár, podpredseda NR SR: (2005-09-22):
Budeme pokračovať ďalším prvým čítaním, a to o návrhu poslanca Národnej rady Slovenskej republiky Roberta Kaliňáka na vydanie zákona, ktorým sa mení a dopĺňa zákon č. 190/2003 Z. z. o strelných zbraniach a strelive a o zmene a doplnení niektorých iných zákonov (tlač 1261). Nech sa páči, pán poslanec Kaliňák, môžete odôvodniť návrh zákona.
V. Veteška, podpredseda NR SR: (2005-03-16):
vládnom návrhu zákona, ktorým sa mení a dopĺňa zákon č. 416/2002 Z. z. o navrátení nezákonne vyvezených kultúrnych predmetov (tlač 1009). Vládny návrh zákona ste dostali pred prvým čítaním ako tlač č. 1009. Spoločnú správu máte ako tlač č.1009a. Prosím teraz ministra kultúry Slovenskej republiky pána Rudolfa Chmela, aby vládny návrh zákona odôvodnil. Nech sa páči, pán minister.
Kavecká, Monika, poslankyňa NR SR (2022-10-04):
Ďakujem veľmi pekne za slovo. Vážený pán predsedajúci, vážený pán minister, vážené panie poslankyne, vážení páni poslanci, ako spoločná spravodajkyňa výboru predkladám spoločnú správu k vládnemu návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov (tlač 1200a). Uvedený vládny návrh zákona prerokovali určené výbory: ústavnoprávny výbor, výbor pre financie a rozpočet a výbor pre zdravotníctvo ako gestorský výbor. Ústavnoprávny výbor o vládnom návrhu zákona rokoval a po skončení rozpravy nebol uznášaniaschopný a o návrhu uznesenia nehlasoval podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Výbor pre financie a rozpočet súhlasil s uvedeným návrhom zákona a odporučil Národnej rade zákon schváliť. Výbor pre zdravotníctvo súhlasil s návrhom zákona s pozmeňujúcimi a doplňujúcim návrhmi. Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, tlač 1200, vyjadrených v uzneseniach uvedených pod bodom IV tejto správy a v stanovisku gestorského výboru odporúča Národnej rade Slovenskej republiky vládny návrh zákona, tlač 1200, schváliť s pozmeňujúcimi a doplňujúcimi návrhmi. Po prvé, spoločná správa obsahuje štyri pozmeňujúce návrhy. Gestorský výbor odporučil hlasovať o bodoch 1 až 4 spoločne s návrhom gestorského výboru schváliť. Spoločná správa výborov bola schválená uznesením č.160 z 27. septembra 2022, kde ma výbor poveril za spoločnú spravodajkyňu k predloženému návrhu zákona a poslanca Mareka Krajčího za náhradníka k predmetnému návrhu zákona v prípade neúčasti spravodajcu. Pán predsedajúci, skončila som, môžete otvoriť rozpravu. Ďakujem.
Zmajkovičová, Renáta, podpredsedníčka NR SR (2014-09-16):
Faktické poznámky nie sú. Pán poslanec Viskupič bol posledným, ktorý bol prihlásený do rozpravy ústne, vyhlasujem všeobecnú rozpravu za skončenú. A pýtam sa, pán minister, chcete záverečné slovo? (Reakcia navrhovateľa.) Nie. Pán spravodajca? (Reakcia spravodajcu.) Nie. Prerušujem rokovanie o tomto bode programu. Ďalším bodom programu je druhé čítanie o vládnom návrhu zákona o príspevku poskytovanom z európskych štrukturálnych a investičných fondov a o zmene a doplnení niektorých zákonov . Vládny návrh zákona má parlamentnú tlač 1050, spoločná správa výborov má tlač 1050a. Opäť poprosím pána ministra financií Petra Kažimíra, aby návrh zákona odôvodnil. Nech sa páči.
Paška, Pavol, predseda NR SR (2014-10-14):
Kolegyne, kolegovia, budeme pokračovať v rokovaní o programe 39. schôdze druhým čítaním o vládnom návrhu zákona č. 539 o podpore regionálneho rozvoja, je to tlač 1085. Poprosím pána ministra dopravy, výstavby a regionálneho rozvoja, pána Jána Počiatka, aby odôvodnil vládny návrh. (Rokovanie o vládnom návrhu zákona, ktorým sa mení a dopĺňa zákon č. 539/2008 Z. z. o podpore regionálneho rozvoja , tlač 1085.)
Pellegrini, Peter, predseda NR SR (2024-02-06):
Pán poslanec Spišiak.
Ďuriš Nicholsonová, Lucia, podpredsedníčka NR SR (2017-12-01):
Pán poslanec Goga.
V. Veteška, podpredseda NR SR: (2005-03-18):
O ospravedlnenie neúčasti na dnešnom rokovaní 41. schôdze Národnej rady Slovenskej republiky písomne požiadali poslanci Národnej rady Slovenskej republiky Anton Danko a Gabriel Karlin. Na zahraničnej pracovnej ceste nie je žiaden poslanec Národnej rady Slovenskej republiky. Podľa schváleného programu pristúpime k rokovaniu o bode, ktorým je Pozícia Slovenskej republiky k strednodobému hodnoteniu Lisabonskej stratégie pre jarné zasadnutie Európskej rady . Materiál vlády ste dostali ako tlač 1077 a výsledky jeho prerokovania vo výboroch máte ako tlač 1077a. Materiál uvedie podpredseda vlády Pál Csáky. Prosím ho, aby sa ujal slova.
Pelegrini, Peter, poslanec NR SR (2010-12-15):
Ďakujem pekne, pán podpredseda. Pán kolega Beblavý, vy mne, prosím, nehovorte, čo ja si mám preberať a čo ja si nemám preberať. Ja sa verejnému obstarávaniu v tomto parlamente venujem dlhšie ako vy. Takže si vyprosím, aby ste mi hovorili, či ja preberám nejaké správy. Ja nepreberám žiadne správy, ani som žiadnu správu predsedu úradu nevidel. Ja konzultujem s niekým, tak sú to vždy legislatívci a tí, ktorí sa tými zákonmi a paragrafmi zaoberajú a s pánom predsedom som sa nestretol za posledné tri mesiace vôbec. Takže neviem, čo mi tu rozprávate. Druhú vec. Keď už tak rýchlo potrebujete zaplátať to verejné obstarávanie, lebo sú tam diery, veď ale teraz obstarávajú vaši nominanti. Takže mi chcete povedať, že kým im nesprísnite ten zákon, takže cez tie diery budú ešte za vašej éry a za vašich nominantov utekať veľké peniaze zo štátneho rozpočtu? Tak to je tiež smiešne, a keď už chcete vedieť, ja som si dal tú námahu porovnať tú novelu Úradu verejného obstarávania s vašou. Tak ja vám poviem, ktoré presne konkrétne body sú tie isté, ako boli v zákone, ktorý predložil Úrad pre verejné obstarávanie. Je to bod 12, 13, 22, 23, 28, 27, 30, 33, 36, 37, 38, 40, 42, 43, 44, 45, 46 a niektoré mierne pozmenené. Takže mi tu nerozprávajte, že ste prevzali nejaké dva, nejaké dve zásadné ustanovenia a ostatok je všetko váš výmysel a väčšinou tie problémy, o ktorých som hovoril, sú práve v tých doplnených ustanoveniach, ktoré ste si pripravili vy z vlastnej iniciatívy, žiaľ, nie sú legislatívne dokonalé. A budeme sa musieť nimi naozaj zaoberať, aby sme ich dostali do takej polohy, že budú v praxi vykonateľné. Ešte raz vám hovorím, ja nevystupujem ako odporca toho zákona, ja budem zaň hlasovať, len hovorím o tom, že nie je legislatívne dobre pripravený a to nestačí len predložiť zákon do pléna, podpísať sa, mať čiarku, ale treba prijať aj zákony, ktoré sú v praxi realizovateľné. Ďakujem pekne.
Kollár, Miroslav, poslanec NR SR (2022-09-22):
Pozerám prepis rozpravy, napriek tomu, že teda pán predseda má problém so slovosledom, tak z toho znenia dávam návrh, aby sme všetky hlasovania presunuli dnešné, terajšie na utorok na jedenástu. Naozaj vyplýva, že sme sa bavili o dnešných hlasovaniach. Takže zajtra by sme mali hlasovať normálne.
Grendel, Gábor, podpredseda NR SR (2022-11-11):
S faktickou poznámkou pán poslanec Takáč.
Glváč, Martin, podpredseda NR SR (2017-10-10):
Ďakujem. S faktickými poznámkami asi dvaja poslanci. Ukončujem možnosť prihlásiť sa. Pán poslanec Zelník, asi faktická.
P. Paška, predseda NR SR: (2006-10-17):
Otváram všeobecnú rozpravu. Keďže ste sa písomne prihlásili, pani poslankyňa, aj do rozpravy, nech sa páči, máte slovo.
Laurenčík, Milan, podpredseda NR SR (2021-02-05):
Ďalším rečníkom prihláseným do rozpravy je pán poslanec Stanislav Mizík. Nech sa páči, máte slovo.
P. Paška, predseda NR SR: (2008-09-11):
(Reakcia z pléna.)
Grendel, Gábor, podpredseda NR SR (2021-10-05):
Panie poslankyne, páni poslanci, v rokovaní pokračujeme v prerušenej rozprave v prvom čítaní o návrhu skupiny poslancov na vydanie zákona o pomoci tehotným ženám (tlač 665). Prosím pani poslankyňu Annu Záborskú, aby zaujala miesto určené pre navrhovateľov, a spravodajcu z výboru pre sociálne veci pána poslanca Petra Cmoreja, aby zaujal miesto určené pre spravodajcov. Pokračovať budeme s faktickými poznámkami na vystúpenie pani poslankyne Drábikovej. V poradí by mala ísť s faktickou poznámkou pani poslankyňa Bittó Cigániková, ktorá je však dnes ospravedlnená rovnako ako pán poslanec Miroslav Žiak, takže s faktickou poznámkou pani poslankyňa Hatráková by mala nasledovať, tiež ju nevidím v sále. Takže s faktickou poznámkou (ruch v sále), poprosím vás o pokoj v sále, kolegovia, s faktickou poznámkou, pani poslankyňa Zita Pleštinská. (Pokračovanie rokovania o návrhu skupiny poslancov Národnej rady Slovenskej republiky na vydanie zákona o pomoci tehotným ženám , tlač 665.)